
PRIOPĆENJE ZA MEDIJE


 PREMIJERA ANIMIRANE SERIJE „ČESTE NUSPOJAVE“ OD 3. VELJAČE NA MAXU

Zagreb, 27. siječnja 2025. 
Od autora Joea Bennetta (Scavengers Reign), Stevea Helyja (Veep) te izvršnih producenata Mikea Judgea i Grega Danielsa (King of the Hill), stiže nova Adult Swim animirana serija koja prati događanja koja se zbivaju nakon otkrića tajanstvene ljekovite gljive. „Česte nuspojave“(Common Side Effects) imat će premijeru 3. veljače na Max streaming usluzi, kada u ponudu dolaze prve dvije epizode, a zatim će svakog ponedjeljka slijediti nova epizoda. 
Polusatna serija prati Marshalla i Frances, dvoje bivših partnera iz srednjoškolskog labosa koji dijele tajnu: Marshall je otkrio najbolji lijek na svijetu, gljivu koja može izliječiti gotovo sve. No, neće biti lako predstaviti je svijetu… Policijsko-obavještajna agencija za suzbijanje droge (DEA), farmaceutska industrija, međunarodna poslovna zajednica - svi su u potrazi za njima kako bi ih zaustavili.
„Joe i Steve stvorili su nešto nevjerojatno originalno sa serijom koja je uzbudljiva, zanimljiva i izrazito smiješna“, rekao je predsjednik Adult Swima Michael Ouweleen. „To je televizija najvišeg ranga koja izaziva i postavlja duboka pitanja. To je zaista posebna serija i ništa slično nećete vidjeti. Pokušavam ne biti hiperboličan, ali to je istina.“
„Gledajte našu seriju! Uzbudljiv komični triler s jedinstvenim stilom i bitnim temama? Odluka je na vama!“ rekli su koautori Joe Bennett i Steve Hely. „Nadamo se da će u ‘Čestim nuspojavama’ uživati svatko tko je ikada popio tabletu.“
„Česte nuspojave“ producirao je Adult Swim u suradnji s Bandera i Green Street Pictures studijima za animaciju. Serija je imala svjetsku premijeru na Međunarodnom festivalu animiranog filma u Annecyju. Kratki pregled serije, koji je trenutačno dostupan na YouTube kanalu Adult Swima, prikupio je više od 1,4 milijuna pregleda i ta brojka kontinuirano raste.

O tvrtki Warner Bros. Discovery 
Warner Bros. Discovery vodeća je globalna tvrtka iz područja medija i zabave koja stvara i distribuira najdiferenciraniji i najpotpuniji svjetski portfelj sadržaja na području televizije, filma, streaminga i gaminga. Prisutan u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta putem svojih kultnih brendova i proizvoda koji uključuju: Discovery Channel, Max, discovery+, CNN, DC, TNT Sports, Eurosport, HBO, HGTV , Food Network, OWN, Investigation Discovery, TLC, Magnolia Network, TNT, TBS, truTV, Travel Channel, MotorTrend, Animal Planet, Science Channel, Warner Bros. Motion Picture Group, Warner Bros. Television Group, Warner Bros. Pictures Animation, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite www.wbd.com.

